<classify> ISTANBUL, UTURUKI MLINDA mlango wa Liverpool, Loris Karius, ameichukuliahatua za kisheria klabu ya Besiktas kwa kushindwa kumlipa posho zake ikiwaanaitumikia timu hiyo kwa mkopo. Mchezaji huyo mwenye umri wa miaka 25, amekuwaakiitumikia timu hiyo tangu Agosti 2018, aliondoka Liverpool baada ya klabuhiyo kufanikiwa kuinasa saini ya Alisson Becker kutoka AS Roma. Inasemekana kuwa mchezaji huyo anaidai klabuhiyo zaidi ya Euro milioni 1 kutokana na kutolipwa kwa kipindi cha miezi minne,hivyo ameamua kuchukua hatua kwa kwenda kuishtaki klabu hiyo katika Shirikishola Soka la Kimataifa FIFA. Hata hivyo, kwa mujibu wa mtandao wa Goal, mchezajihuyo alianza kupeleka malalamiko yake FIFA tangu Februari 20, mwaka huu, hukubarua hiyo akitaka alipwe kilicho chake mapema iwezekanavyo. FIFA walichukua hatua mapema iwezekanavyo nakuitaka klabu hiyo ihakikishe inamalizana na mchezaji huyo ndani ya siku 10tangu kupata kwa barua hiyo, lakini inasemekana kwamba hadi sasa Besiktashaijafanya lolote kwa mchezaji huyo. Katika msimamo wa ligi nchini Uturuki, klabuhiyo inashika nafasi ya tatu, huku ikiwa na pointi 44 baada ya kucheza jumla yamichezo 25, wakati huo nafasi ya kwanza ikiongozwa na Istanbul Basaksehir ikiwana pointi 57, wakati huo Galatasaray ikiwa nafasi ya pili kwa pointi 49. Hadi sasa imesalia michezo nane kumalizikakwa msimu huu, hivyo Besiktas inapambana kuhakikisha inabaki katika nafasi nneza juu. Karius tangu amejiunga na klabu hiyo akitokeaLiverpool, amecheza jumla ya michezo 26 ya michuano mbalimbali, huku mkatabawake wa mkopo ukitarajiwa kumalizika mwishoni mwa msimu wa 2019-20.  <topic>: michezo 